Brotårn

Brotårn er en tårnformet konstruksjon som befinner seg på bruer. De vanligste bruene hvor man finner brotårn er skråstagsbruer, hengebruer og klaffebruer.

Brotårn på skråstagsbruer
Skråstagsbruenes brotårn har som oppgave i å bære hovedspennet på brua slik som en bropilar ved hjelp av såkalte brokabler eller vaiere. Tårnene kan både være A-formede, H-formede og I-formede, alt ettersom. Den største og kanskje mest kjente skråstagsbrua i Norge er Skarnsundbrua i Inderøy i Trøndelag.

Brotårn på hengebruer
Brotårnene på hengebruer brukes også som bropilarer, og bærer hovedspennet på brua ved hjelp  av tau som videre er festet til hovedkabelen. Som oftest er tårnene H-formede eller Π-formede. Den største og kanskje mest kjente hengebrua i Norge er Hardangerbrua mellom Ulvik og Ullensvang i Vestland.

Brotårn på klaffebruer
Brotårnene på klaffebruer brukes ikke som bropilarer slik som skråstagsbruer og hengebruer, men som bemannede kontrolltårn som styrer broklaffene slik brua åpner og lukker seg når den skal. Ikke alle klaffebruer har brotårn, såkalte vindebruer åpner seg ved hjelp av et brospill istedenfor et brotårn. De kanskje mest kjente klaffebruene med brotårn i Norge er Kanalbrua i Moss i Viken, Kanalbrua i Tønsberg i Vestfold og Telemark og Porsgrunnsbrua i Porsgrunn i Vestfold og Telemark.

Arkitektoniske former
Tårn